# peurvuiañ
## Brezhoneg
### Etimologiezh

    Diwar ar rakger peur- hag an adverb muiañ (gant ur c'hemmadur dre vlotaat).

### Adverb

peurvuiañ /pør.ˈvɥiː.ã/
* An darn vrasañ eus an amzer.
** [...] ; al loened na reont droug, peurvuiañ, nemet d'ar re a ra droug dezhe. — (Fañch an Uhel, Kontadennoù ar Bobl/1, Al Liamm, 1984, p. 115.)
** Ne veze peurvuiañ war e dro nemet e gloc'her ha pemp pe c'hwec'h kanfard all, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 70.)
** Penoz ? ar mestr peurvuia ken disfizius, ken piz, ken tost ouz e draou hag e arc'hant, en deus lezet ganit alc'houez ar gwin ? — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 14.)
** — [...]. Kemerit martoloded a vezo krenv, daoust ma vent war an oad : ar re wella int peurvuia. — (G. MILIN, Gwechall-goz e oa..., Kemper, 1924, p. 45.)
** Douget eo an den d'ar fall, peurvuia diegus en em leusk da vont war mare e youlou fall. — (Fañch al Lae, Bilzig, Kemper, 1925, p. 68.)
** Ne ra ket an Aotrou Doue, peurvuia da vihana, miraklou evit mad e vignoned, na kennebeut evit kastiza e enebourien. — (Tad Medar, Diwar c'hoarzin..., Ar Vuhez Kristen, Rosko, 1945, p. 159.)
** Ha kement-se, peurvuiañ, war wel d'an holl, pa veze bodet ur vandennad paotred war borzh an ti-skol pe war al leurgêr vras. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 32.)
** — [...]. Peurvuiañ eo diouzh an noz e vez gwelet ar c'haouenned o chaseal, ha n'en em ziskouezont ket war an deiz. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 10.)

#### Gerioù heñvelster

* ar peurvuiañ
* dre beurvuiañ
* peurliesañ

#### Krennlavarioù

* Dañvad kailharet, peurvuiañ Ouzh ar re all a glask en em frotañ
* Maleur d'an hini a zo ganet en ur gwall vro, rak peurvuiañ di en em denn. — (Jules Gros, Le trésor du breton parlé Troisième Partie, 1974, p. 319.)

#### Troidigezhioù

* galleg : généralement , la plupart du temps , le plus souvent